Tillögur Landlæknis um upptöku sykurskatts byggja á röngum gögnum að mati Félags atvinnurekenda . Hörður Kristjánsson Félag atvinnurekenda ( FA ) hefur skrifað Svandísi Svavarsdóttur heilbrigðisráðherra bréf þar sem félagið bendir á að tillögur Landlæknisembættisins um upptöku sykurskatts séu byggðar á „ gömlum , úreltum og / eða röngum gögnum “ . Greint er frá þessu á vef FA þar sem jafnframt segir að ráðuneytinu hafi ítrekað verið bent á rangfærslur í gögnunum . Ráðuneytið hafi hins vegar hvorki svarað ábendingum félagsins né sinnt óskum framleiðenda gosdrykkja um samtal um málið . Tilefni bréfsins eru fréttir um að ráðherra hafi stofnað starfshóp til að útfæra tillögur um sykurskatt . Auk þess að rekja efni fyrri bréfa og ábendinga FA þá bíður félagið fram starfstarf við ráðuneytið og stofnanir þess um að tryggja að vinna stjórnvalda byggi á réttum gögnum um sykurneyslu . „ Í maí í fyrra , er viðraðar voru tillögur Landlæknisembættisins um sérstakan gosskatt , ritaði félagið ráðherra bréf og vakti athygli á því að Landlæknisembættið vitnaði til 7 - 8 ára gamalla gagna Hagstofunnar , sem ættu að sýna að þriðjungur af neyslu viðbætts sykurs kæmi úr gosdrykkjum . FA gagnrýndi bæði að notuð væru gömul gögn og auk þess dregnar af þeim hæpnar ályktanir . Félagið vísaði til nýrra og áreiðanlegra gagna , sölutalna sem Markaðsgreining / AC Nielsen tekur reglulega saman og sýna að innan við fimmtungur sykurneyslu Íslendinga kemur úr gosdrykkjum . FA benti á að Landlæknisembættið hefði ekki sinnt óskum framleiðenda og innflytjenda gosdrykkja um samtal um það hvernig megi tryggja að gögn , sem embættið byggir tillögur sínar á , séu rétt , “ segir í fréttinni á vef FA .